ai4bharat/Pralekha huggingface dataset:
நிதி அமைச்சகம்
2018-19 தணிக்கை ஆண்டுக்கான வருமான வரி கணக்கு தாக்கல் படிவங்களை வெளியிட்டது மத்திய நேரடி வரி வாரியம்
2018-19 தணிக்கை ஆண்டுக்கான வருமான வரி கணக்கு தாக்கல் படிவங்களை மத்திய நேரடி வரிகள் வாரியம் வெளியிட்டுள்ளது. 2017-18 தணிக்கை ஆண்டுக்கு எளிமையாக்கப்பட்ட ஒருபக்க வருமான வரி கணக்கு தாக்கல் படிவம் வெளியிடப்பட்டது. இந்த முயற்சி எளிமையாக்கப்பட்ட இந்தப் படிவத்தில் வருமான வரி கணக்குகளைத் தாக்கல் செய்த சுமார் 3 கோடி வரி செலுத்துவோருக்கு பயனளித்தது. 2018-19 தணிக்கை ஆண்டுக்கும் எளிமையாக்கப்பட்ட ஒரு பக்க வருமான வரி கணக்கு தாக்கல் படிவம் வெளியிடப்பட்டுள்ளது. சஹஜ் எனப்படும் இந்த வருமான வரி கணக்கு தாக்கல் படிவத்தை ஊதியம், ஒரு சொந்த வீடு, உள்ளிட்ட இதர வட்டி வருவாய் என ஆண்டுக்கு ரூ. 50 லட்சம் வரை ஈட்டும் சாதாரண தனிநபர் குடிமகன் தாக்கல் செய்யலாம். மேலும் ஊதியம் மற்றும் சொந்த வீடு உள்ளிட்ட பகுதிகள் இந்த படிவத்தில் எளிமையாக்கப்பட்டுள்ளது. ஊதிய விவரம்  மற்றும் சொந்த வீடு மூலம் கிட்டும் வருவாய் ஆகிய விவரங்கள் கட்டாயமாக்கப்பட்டுள்ளது.
வருமான வரி கணக்கு படிவம் 2ம் எளிமைப்படுத்தப்பட்டு, வர்த்தகம் அல்லது தொழில் மூலம் வருவாய் ஈட்டும் தனிநபர் அல்லது இணைந்த இந்துக் குடும்பம் இந்தப் படிவத்தை தாக்கல் செய்ய தகுதி பெற்றவர்களாவர். வர்த்தகம் அல்லது தொழில் மூலம் வருவாய் ஈட்டும் தனிநபர் அல்லது இணைந்த இந்துக் குடும்பம் வருமான வரி கணக்கு தாக்கல் படிவம் 3 அல்லது படிவம் 4ஐ தாக்கல் செய்யலாம்.
(Visitor Counter : 278
எரிசக்தி அமைச்சகம்
துல்ஹஸ்தி மின்நிலையம் ஏற்பாடு செய்திருந்த ஆசாதி கா அமிர்த் மஹோத்ஸவ் நிகழ்ச்சியில், தொண்டு நிறுவனத்திற்கு ஆம்புலன்ஸ் வழங்கப்பட்டது
துல்ஹஸ்தி மின்நிலையம் ஏற்பாடு செய்திருந்த ஆசாதி கா அமிர்த் மஹோத்ஸவ் நிகழ்ச்சியில் அறிவியல் மற்றும் தொழில்நுட்பம்; புவி அறிவியல்; பிரதமர் அலுவலகம்; பணியாளர்கள், பொது குறைகள் மற்றும் ஓய்வூதிய அமைச்சகம், அணுசக்தித்துறை மற்றும் விண்வெளி துறை இணையமைச்சர் டாக்டர். ஜிதேந்திர சிங் மற்றும் தேசிய ஹைட்ரோ எலக்ட்ரிக் பவர் கார்ப்பரேஷன் லிமிடெட் நிறுவனத்தின் தலைவர் திரு. ஏ. கே. சிங் ஆகியோர் இணைந்து சேவா பாரதி தொண்டு நிறுவனத்திற்கு ஆம்புலன்ஸ் சாவியை வழங்கினர். இந்த ஆம்புலன்ஸ் துல்ஹஸ்தி மின்நிலையத்தின் பெருநிறுவன சமூகப் பொறுப்பின் கீழ் வழங்கப்படுகிறது.
இந்த நிகழ்ச்சியில் பேசிய மத்திய இணை அமைச்சர் டாக்டர். ஜிதேந்திர சிங், தேசத்திற்கு சேவை செய்ய முன் வர வேண்டும் என்று மக்களை ஊக்குவித்தார். கிஷ்ட்வார் மாவட்டத்தில் தேசிய ஹைட்ரோ எலக்ட்ரிக் பவர் கார்ப்பரேஷன் லிமிடெட் தற்போது மேற்கொண்டு வரும் திட்டங்களைப் பற்றிக் கூறுகையில் கிஷ்ட்வார் மாவட்டம் விரையில் மின் உற்பத்தியின் மையமாக மாறும் என்று கூறினார்.
பிரதமர் அலுவலகம்
தேசிய இளையோர் நாடாளுமன்ற விழா 2019 விருதுகளைப் பிரதமர் வழங்கினார்
புதுதில்லி விஞ்ஞான்பவனில் நடைபெற்ற தேசிய இளையோர் நாடாளுமன்ற விழா விருதுகள் 2019-ன் இன்றைய நிறைவு நிகழ்ச்சியில் பிரதமர் திரு நரேந்திர மோடி பங்கேற்றார். தேசிய இளையோர் நாடாளுமன்ற விழா 2019-க்கான விருதுகளையும், சான்றிழ்களையும் வெற்றி பெற்றவர்களுக்கு அவர் வழங்கினார். தகவல் பெறும் வசதியுடைய கேலோ இந்தியா செயலியையும் அவர் இந்த விழாவில் வெளியிட்டார்.
தேசிய இளையோர் நாடாளுமன்ற விழா 2019-ன் பங்கேற்பாளர்களுக்கும், வெற்றியாளர்களுக்கும் வாழ்த்துத் தெரிவித்த பிரதமர், அவர்களின் திறமை மற்றும் அர்ப்பணிப்பைப் பாராட்டினார். இந்த விழா புதிய இந்தியாவின் வடிவத்தைப் பிரதிபலிக்கிறது என்று அவர் கூறினார். தேசமும், சமூகமும் வளர்ச்சியடைவதற்குப் பெரும் பங்காற்ற நாட்டின் இளைஞர்கள் தயாராக இருக்க வேண்டும் என்று அவர் கேட்டுக்கொண்டார்.
சமூகத்தின் நலனுக்காக தகவல் பரிமாற்ற திறமையைத் நாட்டின் இளைஞர்கள் வளர்த்துக் கொள்ள வேண்டும் என்று பிரதமர் வலியுறுத்தினார். ஒருவர் பேசும் வார்த்தைகள் கவர்ச்சிகரமாக இருக்கலாம் இல்லாமல் போகலாம் ஆனால் அந்த வார்த்தைகள் நிச்சயம் மன உந்துதலைத் தருவதாக இருக்க வேண்டும். நாட்டின் இளைஞர்கள் பல்வேறு விஷயங்களை எடுத்துக் கொண்டு அது பற்றி விவாதிக்க வேண்டும் என்று அவர் கேட்டுக்கொண்டார். புத்துணர்வு, புது சிந்தனை ஆகியவற்றைக் கொண்டிருக்கும் இளையோர், புதிய சவால்களை மிகவும் திறனோடு சமாளிக்க முடியும் என்று பிரதமர் கூறினார்.
தேசிய இளையோர் நாடாளுமன்ற விழா என்ற மேடை இளைஞர்களின் சக்திக்கு உரிய திசையைக் காட்டி நன்கு வடிவமைப்பதோடு சிறந்த உரையாடல் நடைமுறையையும் உருவாக்கும் என்று பிரதமர் நம்பிக்கைத் தெரிவித்தார். நாடாளுமன்றவாதிகளாக ஆக வேண்டும் என்று விரும்புவர்களுக்கு இத்தகைய நிகழ்வுகள் உதவியாக இருக்கும் என்றும் அவர் கூறினார்.
முன்னதாக விருது பெற்றவர்கள், தங்களின் எண்ணங்களைப் பிரதமருடன் பகிர்ந்து கொள்ளும் வாய்ப்பைப் பெற்றிருந்தனர். பிரதமரும் இந்த விழாவில் பங்கேற்றவர்களுடன் கலந்துரையாடினார்.
“புதிய இந்தியாவின் குரலாக இருப்பீர் தீர்வுகளை உருவாக்கி கொள்கைக்கு பங்களிப்பு செய்வீர்” என்பதை மையக் பொருளாகக் கொண்டு மத்திய இளையோர் நலன் மற்றும் விளையாட்டுக்கள் அமைச்சகத்தின் சார்பில், தேசிய இளையோர் நாடாளுமன்ற விழா 2019-க்கு, தேசிய சேவைத் திட்டம் , நேரு யுவகேந்திரா ஆகியவை இணைந்து ஏற்பாடு செய்திருந்தன.
--------
(Visitor Counter : 199
பிரதமர் அலுவலகம்
இந்தியாவின் முதல் கேபிள் ரயில் பாலமான அஞ்சி காட் பாலப் பணிகள் நிறைவு செய்யப்பட்டிருப்பதற்குப் பிரதமர் பாராட்டு
இந்தியாவின் முதல் கேபிள் ரயில் பாலமான அஞ்சி காட் பாலம் கட்டி முடிக்கப்பட்டிருப்பதற்குப் பிரதமர் திரு நரேந்திர மோடி பாராட்டுத் தெரிவித்துள்ளார்.
இந்தப் பாலம் 11 மாதங்களில் கட்டி முடிக்கப்பட்டுள்ளது. பாலம் கட்டப் பயன்படுத்தப்பட்ட கேபிள்களின் மொத்த நீளம் 653 கிலோ மீட்டர் ஆகும்.
இது தொடர்பாக மத்திய அமைச்சர் திரு அஸ்வினி வைஷ்ணவின் ட்விட்டர் பதிவுக்கு பதிலளிக்கும் வகையில் பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"மிகச் சிறப்பு"
இவ்வாறு பிரதமர் பதிவிட்டுள்ளார்.
பிரதமர் அலுவலகம்
குடியரசுத்தலைவரைப் பிரதமர் சந்தித்தார்
பிரதமர் திரு நரேந்திர மோடி, குடியரசுத்தலைவர் திருமதி திரௌபதி முர்முவை சந்தித்தார்.
பிரதமர் அலுவலகம் ட்விட்டர் செய்தியில் கூறியிருப்பதாவது;
"பிரதமர் @narendramodi இன்று காலை குடியரசுத்தலைவர் திரௌபதி முர்மு அவர்களை சந்தித்தார்."
பிரதமர் அலுவலகம்
குஜராத் முதலமைச்சராக பதவியேற்றுள்ள திரு பூபேந்திரபாய் படேலுக்கு பிரதமர் வாழ்த்து
குஜராத் முதலமைச்சராக பதவியேற்றுள்ள திரு பூபேந்திரபாய் படேலுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“குஜராத் முதலமைச்சராக பதவியேற்றுள்ள திரு பூபேந்திரபாய் படேலுக்கு வாழ்த்துக்கள். அமைச்சர்களாக பதவியேற்றுள்ள அனைவருக்கும் நான் வாழ்த்து தெரிவிக்க விரும்புகிறேன். சக்தி மிகுந்த இந்தக் குழு, குஜராத்தை புதிய வளர்ச்சிப் பாதைக்கு அழைத்துச்செல்லும்” என்று குறிப்பிட்டுள்ளார்.
PIB Headquarters
வெளிநாட்டு அஞ்சல் பார்சல்களில் இருந்த கஞ்சாப் பொருளை சுங்கத்துறையினர் பறிமுதல் செய்தனர், ஒருவர் கைது
வெளிநாட்டு அஞ்சல் பார்சல்கள் மூலம் போதைப் பொருட்கள் கடத்தப்படுவதாக புலனாய்வுப் பிரிவினருக்குத் தகவல் கிடைத்தது. இதையடுத்து, அஞ்சல் துறையில் உள்ள புலனாய்வு அதிகாரிகள் கனடா, இங்கிலாந்து, அமெரிக்கா ஆகிய நாடுகளிலிருந்து வந்த அஞ்சல் பார்சல்களை அஞ்சலகப் புலனாய்வு அதிகாரிகள் இடைமறித்துப் பரிசோதனை செய்தனர். இந்தப் பரிசோதனையின் போது, ஒட்டி சீலிடப்பட்ட பிளாஸ்டிக் பைகளுக்குள் பச்சை நிற காய்ந்த இலைகளைத் திணித்து பல அடுக்குகளில் வைத்திருந்தது தெரியவந்தது. இந்த இலைகளின் மாதிரிகளை சோதனை செய்ய, போதைப் பொருட்கள் ஆய்வுக் கூடத்திற்கு அனுப்பிவைக்கப்பட்டது. அங்கு இந்தப் பொருட்கள் தடை செய்யப்பட்ட கஞ்சா வகையைச் சேர்ந்தவை என சான்றளிக்கப்பட்டது.
கஞ்சாப் பொருட்கள் கண்டறியப்படுவதைத் தடுக்கும் வகையில், பல அடுக்குகள் கொண்ட பிளாஸ்டிக் கவர்களில் காப்பித்தூளும், கஞ்சாவும் மாற்றி மாற்றி வைக்கப்பட்டிருந்தன. மேலும் இந்த பார்சல்கள் இணையதளம் வழி புக்கிங் செய்யப்பட்டதும், க்ரிப்டோ முறையில் பணம் செலுத்தப்பட்டதும் தெரியவந்துள்ளது. தனிநபர் பயன்பாட்டுக்காக சிறிய அளவிலான பாக்கெட்டுகளில் இவை கடத்தி வரப்பட்டதாகத் தெரிகிறது.
கனடா, அமெரிக்கா போன்ற மேற்கத்திய நாடுகள் சிலவற்றுக்கு விலக்கு அளிக்கப்பட்டதால், இந்த நாடுகளில் இருந்து கஞ்சா கடத்தப்படுவது அதிகரித்திருப்பதாகக் கருதப்படுகிறது. விசாரணை தொடர்ந்து நடைபெற்று வருகிறது என சென்னை சர்வதேச விமான நிலையத்தைச் சேர்ந்த சுங்கத்துறை ஆணையர் செய்திக்குறிப்பு ஒன்றில் தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
ஷெட்யூல்டு வகுப்பு மாணவர்களுக்கு கல்வி உதவித்தொகை
பள்ளிக் கல்வி மற்றும் எழுத்தறிவுத் துறையின் சார்பாக வெளியிடப்பட்ட ஒருங்கிணைந்த மாவட்டக் கல்வி தொடர்பான கல்வித் தகவல்கள் 2021-2022 அறிக்கையின்படி நாடு முழுவதும் 1 முதல் 10-ம் வகுப்பு வரை பயிலும் ஷெட்யூல்டு வகுப்பு மாணவர்களுக்கு கல்வி உதவித்தொகை வழங்கப்படும்.
ஷெட்யூல்டு வகுப்பு மற்றும் இதர வகுப்பின மாணவர்களுக்கான பிரிமெட்ரிக் கல்வி உதவித்தொகைத் திட்டத்தின் கீழ் 9 மற்றும் 10-ம் வகுப்பு பயிலும் ஷெட்யூல்டு வகுப்பு மாணவர்களுக்கு கல்வி தொகுப்பு ஒதுக்கீடாக வீட்டிலிருந்து பள்ளிக்குச் செல்லும் மாணவர்களுக்கு ஆண்டு ஒன்றுக்கு ரூ. 3,500-யும், விடுதியில் தங்கி பயிலும் மாணவர்களுக்கு ரூ.7,000 வழங்கப்படும்.
மாநிலங்களுக்கு மத்திய அரசு உதவித்திட்டத்தின் கீழ், தமிழ்நாட்டில் உள்ள 49,80,174 ஷெட்யூல்டு வகுப்பு மாணவர்களுக்கு உதவித்தொகை அளிக்கப்படுகிறது.
மத்திய அரசின் உதவித்தொகை திட்டத்தின் கீழ், தமிழ்நாட்டில் கடந்த 2020-21-ம் ஆண்டில் 5,018 லட்சமும், 2021-22-ம் ஆண்டில் 5,394 லட்சமும் வழங்கப்பட்டுள்ளது.
இந்த தகவல்களை மாநிலங்களவையில் கேட்கப்பட்ட கேள்விக்கு மத்திய சமூக நீதி மற்றும் மேம்பாட்டுத் துறை இணையமைச்சர் திரு ஏ. நாராயணசாமி எழுத்துப்பூர்வமாக பதிலளித்துள்ளார்.
பிரதமர் அலுவலகம்
கோபாலகிருஷ்ண கோகலேவின் பிறந்தநாளன்று பிரதமர் அவருக்கு மரியாதை
கோபாலகிருஷ்ண கோகலேவின் பிறந்தநாளன்று பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
ட்விட்டர் பதிவில் அவர் கூறியிருப்பதாவது:
“இந்திய சுதந்திரப் போராட்டத்தின் வல்லமை பொருந்திய கோபாலகிருஷ்ண கோகலேவின் பிறந்தநாளை முன்னிட்டு அன்னாரை வணங்குகிறேன். கல்வி மற்றும் சமுதாய முன்னேற்றத்தை வலுப்படுத்தும் ஏராளமான முன்முயற்சிகளை அவர் முன்னெடுத்துச் சென்றார். அவரது கொள்கைகள், மகாத்மா காந்தி உட்பட ஏராளமானோரை வெகுவாகக் கவர்ந்தன.”
ரசாயனம் மற்றும் உரங்கள் அமைச்சகம்
விவசாயத்தில் ரசாயனமற்ற உரங்களின் பயன்பாடு
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த ரசாயனம் மற்றும் உரங்கள் துறை இணை அமைச்சர் திரு பகவந்த் குபா கீழ்காணும் தகவல்களை வழங்கினார்.
உள்ளீட்டு கணக்கெடுப்பு 2016-17-ன் தரவுகளின்படி, அனைத்து பயிர்களின் பரப்பளவு 192439588 ஹெக்டேர் என அறிவிக்கப்பட்டுள்ளது. இதில் 147283856 ஹெக்டேர் பரப்பளவு அதாவது 76.53 சதவீதம் ஒன்றுக்கு மேற்பட்ட ரசாயன உரங்கள் பயன்படுத்தப்பட்டது ஆகும். ரசாயன உரங்களைப் பயன்படுத்தி உற்பத்தி செய்யப்படும் பயிர்களின் நுகர்வு பற்றிய தரவு எதுவும் பராமரிக்கப்படவில்லை.
இயற்கை மற்றும் உயிரி உரங்களைப் பயன்படுத்துவதை ஊக்குவிக்கும் வகையில், பரம்பரகத் கிரிஷி விகாஸ் யோஜனா மற்றும் வடகிழக்கு பிராந்தியத்திற்கான இயற்கை மதிப்பு சங்கிலி மேம்பாட்டு இயக்கம் ஆகிய திட்டங்களை 2015-16-ம் ஆண்டு முதல் அரசு செயல்படுத்தி வருகிறது.
உயிரி மற்றும் இயற்கை உரங்களின் பயன்பாட்டை ஊக்குவிப்பதற்காக இயற்கை வேளாண்மைத் திட்டங்களின் கீழ் நிதி உதவி வழங்கப்படுகிறது. பரம்பரகத் கிரிஷி விகாஸ் யோஜனா கீழ் ஹெக்டேருக்கு ரூ 31,000 மற்றும் வடகிழக்கு பிராந்தியத்திற்கான இயற்கை மதிப்பு சங்கிலி மேம்பாட்டின் கீழ் ஹெக்டேருக்கு ரூ 32,000 வழங்கப்படுகிறது.
மண் சுகாதார மேலாண்மை திட்டங்களின் கீழ், புதிய உயிரி உர அலகை  நிறுவ ரூ 160.00 லட்சம் நிதி உதவி வழங்கப்படுகிறது. இதன் கீழ் இதுவரை 15 உயிர் உர உற்பத்தி அலகுகள் நிறுவப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810910
அறிவியல் மற்றும் தொழில்நுட்பத்துறை
பிம்பெட்காவில் காலத்துக்கு முந்தைய விலங்கின் புதைப்படிம கண்டுபிடிப்பு தவறானது என இந்திய விஞ்ஞானிகள் நிரூபித்துள்ளனர்
பிம்பெட்காவில் காலத்துக்கு முந்தைய விலங்கின் புதைப்படிமம், யுனெஸ்கோவின் உலகப் பாரம்பரிய இடமாக அறிவிக்கப்பட்டுள்ள, மத்தியப் பிரதேசத்தின் பிம்பெட்கா குகைப்பகுதியில் கண்டுபிடிக்கப்பட்டதாகக் கூறப்படுவதை இந்திய விஞ்ஞானிகள் மறுத்துள்ளனர். இந்த புதைப்படிமம் 2021-ம் ஆண்டு கண்டுபிடிக்கப்பட்டதாகக் கூறப்படுகிறது. இது விலங்கின் புதைப்படிமம் அல்ல என்றும், விழுந்த தேனடையின் பிம்பம் என்றும் இந்திய விஞ்ஞானிகள் நிரூபித்துள்ளனர்.
பூமியின் 100 கோடி ஆண்டுகளுக்கு முந்தைய வரலாற்றில் ஆராயும் விந்தியன் சூப்பர் குரூப் என்னும் குழு பல கண்டுபிடிப்புகளை வெளியிட்டு பூமியின் உயிரினங்கள் எவ்வாறு தோன்றி, பரிணாம வளர்ச்சி அடைந்தது என்பதை விளக்கியுள்ளது.
அமெரிக்காவைச் சேர்ந்த விஞ்ஞானிகள், 550 மில்லியன் ஆண்டுகளுக்கு முன்பு வாழ்ந்ததாகக் கூறப்படும் விலங்குகளின் படிமங்களை ஆராய்ச்சி செய்து வருகிறது. இதுபோன்ற புதைப்படிமம் பிம்பெட்கா பகுதியில் கண்டுபிடிக்கப்பட்டதாகக் கூறியிருந்தது. இதனை இந்திய விஞ்ஞானிகள் தற்போது மறுத்துள்ளனர்.
படிமம் கண்டுபிடிக்கப்பட்ட இடத்தில் இந்திய ஆராய்ச்சியாளர்கள் கள ஆய்வு நடத்தி இதனை நிரூபித்துள்ளனர்.
நிதி அமைச்சகம்
இந்த ஆண்டு வரிவசூல் ரூ.12 லட்சம் கோடி
மத்திய அரசு, எளிய மக்களுக்கும், நடுத்தர வர்க்கத்தினருக்கும் வரி விகிதத்தை குறைத்ததாலும், வரி வசூல் செய்யும் துறைகளுக்கிடையேயான தொடர்பினை எளிமையாக்கி இருப்பதாலும், இந்த ஆண்டு வரி வசூல் சுமார் ரூ.12 லட்சம் கோடியை எட்டியுள்ளது. இது 2013-14-ல் ரூ.6.38 லட்சம் கோடி மட்டுமே என்பது குறிப்பிடத்தக்கது. இந்த ஆண்டு தாக்கல் செய்யப்பட்ட வரி கணக்குகளின் எண்ணிக்கை 3.79 கோடியிலிருந்து 6.85 கோடியாக அதிகரித்துள்ளது. அதாவது, வரி-அடித்தளம் 80 விழுக்காடு வளர்ச்சி கண்டுள்ளது.
2019-20ஆம் ஆண்டுக்கான இடைக்கால நிதிநிலை அறிக்கையை இன்று  நாடாளுமன்றத்தில் தாக்கல் செய்து பேசிய மத்திய நிதியமைச்சர் திரு.பியூஷ் கோயல், தமது அரசின் மீது மக்கள் வைத்துள்ள நம்பிக்கைக்கு நன்றி தெரிவித்தார். அரசு தொடர்ந்து ஏழை மக்களுக்காகப் பாடுபட்டு, மேம்பட்ட உள்கட்டமைப்பை உருவாக்கும் என்று அவர் உறுதி அளித்தார்.
வருமானவரித்துறை தற்போது இணையம்  வழியாக செயல்படுகிறது. கடந்த ஆண்டு தாக்கல் செய்யப்பட்ட வருமானவரி கணக்குகளில் 99.54 விழுக்காடு ஏற்றுக்கொள்ளப்பட்டது. வருமானவரித்துறை நவீன தொழில்நுட்பத்துடன் மாற்றியமைக்கப்பட்டு தற்போது வரி செலுத்துபவர்களுடன் இணக்கமாக செயல்படுவதாக திரு பியூஷ் கோயல் கூறினார்.
வணிகம் மற்றும் தொழில்துறை அமைச்சகம்
அரசின் மின்னணு சந்தையை அமைச்சர் திரு பியூஷ் கோயல் ஆய்வு
அரசின் மின்னணு சந்தையை மத்திய வர்த்தக மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் ஆய்வு செய்தார்.
பல்வேறு விஷயங்களுடன், அரசின் மின்னணு வர்த்தகத்தின் செயல்பாடுகள், பொருட்களின் கொள்முதல் மற்றும் விநியோகத்தின் காலவரம்பு உள்ளிட்ட விஷயங்கள் குறித்து விரிவாக ஆய்வு செய்யப்பட்டது. ஏப்ரல் '22 முதல் அரசு மின்னணு சந்தை மூலம் பணம் செலுத்தப்பட்டு, இணையதளம் வாயிலாகப் பூர்த்தி செய்யப்பட்ட சந்தர்ப்பங்களில் 95 சதவீதத்திற்கும் அதிகமான நேரடி டெலிவரிகள் சரியான நேரத்தில் நடைபெற்றன என்பது குறிப்பிடத்தக்கது.
அரசின் மின்னணு சந்தை வாயிலாக மேற்கொள்ளப்பட்ட அனைத்து வகையான பரிமாற்றங்களுக்கும் உரிய நேரத்தில் விநியோகம் செய்யப்படுவது, தொடர் கண்காணிப்பின் வாயிலாக மேன்மை அடைந்திருப்பதை சுட்டிக்காட்டிய அமைச்சர், டெலிவரி காலக்கெடுவை மேலும் விரைவுப்படுத்துவதற்கும், அதற்கான அம்சங்களை சேர்ப்பதற்கும், அரசிடமிருந்து பொருட்களை வாங்குபவர்களின் விநியோக தேவைகளுக்கு ஏற்ப பொருட்களைத் தேர்வு செய்ய வாய்ப்புகளை வழங்குவது உள்ளிட்ட பரிந்துரைகளை முன்வைத்தார்.
குறு மற்றும் சிறு தொழில்களை ஊக்குவிப்பதன் மூலம் பொருளாதாரத்தைப் பெருக்கவும், உள்ளடக்கத்தை ஏற்படுத்துவதற்கும் அனைத்து பொது கொள்முதலையும் முற்றிலும் இணையதளம் மற்றும் வெளிப்படையான தளம், அதாவது அரசின் மின்னணு சந்தை தளத்தின் கீழ் கொண்டு வர வேண்டியதன் அவசியத்தை அமைச்சர் திரு பியூஷ் கோயல் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1854929
எரிசக்தி அமைச்சகம்
வேலைநிறுத்தத்தின் போது மின்தொகுப்பின் நம்பகத்தன்மையை உறுதி செய்யுமாறு மின்சார அமைச்சகம் அறிவுரை
தேசிய அளவில் மார்ச் 28 முதல் 30 வரை ஒரு பிரிவுத் தொழிலாளர்கள் அழைப்பு விடுத்துள்ள வேலைநிறுத்தத்தின் போது, மின்தொகுப்பின் நம்பகத்தன்மையைப் பராமரிப்பதுடன், அதனை உறுதி செய்ய வேண்டும் என மாநிலங்கள், பொதுத்துறை நிறுவனங்கள், மத்திய மின்சார ஆணையம், தேசிய மற்றும் மண்டல மின் அனுப்பு மையங்கள் ஆகியவற்றுக்கு மத்திய மின்சார அமைச்சகம் அறிவுரை வழங்கியுள்ளது.
மின் தொகுப்பு 24 மணி நேரமும் இயங்குவதற்கு ஏற்றவாறு தேவையான நடவடிக்கைகளை மேற்கொள்ளுமாறு அமைச்சகம் கேட்டுக்கொண்டுள்ளது. 28 மற்றும் 29 தேதிகளில் பராமரிப்புப் பணிகளுக்காக ஏற்கனவே மின்வெட்டு அறிவிப்பு வெளியிட்டிருந்தால், அதனை கூடியமட்டும் ஒத்திவைக்குமாறும் அது அறிவுறுத்தியுள்ளது.
எந்தவித நெருக்கடி நிலையையும் சமாளிக்கும் அளவுக்கு போதிய பணியாளர்களைத் தயாராக வைத்திருக்குமாறும் அது கேட்டுக்கொண்டுள்ளது.
மருத்துவமனைகள், பாதுகாப்பு, ரயில்வே போன்ற அத்தியாவசிய சேவைகளுக்கு மின் விநியோகம் உறுதிசெய்யப்பட வேண்டும் என அறிவுறுத்தப்பட்டுள்ளது.
அனைத்து மாநில/மண்டலக் கட்டுப்பாட்டு மையங்களின் அதிகாரிகள் விழிப்புடனும், உயர் எச்சரிக்கையுடனும் இருக்குமாறு கேட்டுக்கொள்ளப்பட்டுள்ளனர்.
எந்தவிதச் சிக்கலையும் கையாளுமளவிற்கு தகவல்களைப் பரப்பும் கட்டுப்பாட்டு மையங்கள் 24 மணி நேரமும் செயல்பட வேண்டும் என்றும் அறிவுறுத்தப்பட்டுள்ளது.
கப்பல் போக்குவரத்து அமைச்சகம்
இந்தியத் துறைமுகங்கள் மற்றும் சிறப்பு விமானங்களில் ஒரு லட்சத்துக்கும் அதிகமான பணியாளர் மாறுதல்களுக்கு கப்பல் அமைச்சகம் வசதி ஏற்படுத்தியது
இந்தியத் துறைமுகங்களிலும் மற்றும் சிறப்பு விமானங்களின் மூலமும், ஒரு லட்சத்துக்கும் அதிகமான பணியாளர் மாறுதல்களுக்கு கப்பல் அமைச்சகம் வசதி ஏற்படுத்தியது. இது தான் உலகத்திலேயே அதிகமான எண்ணிக்கையிலான பணி மாறுதல்கள் ஆகும். ஒரு கப்பலின் பணியாளர்களை மற்றொரு குழுவினர் மூலம் மாற்றும் பணியாளர் மாறுதல் என்பது, கப்பல் செயல்முறைகளின் உள்ளே நுழைதல் மற்றும் வெளியேறுதல் ஆகியவற்றை உள்ளடக்கியதாகும்.
குறிப்பாக சிக்கித்தவிக்கும் கடலோடிகளை இந்தக் கடினமான காலத்தில் மீட்பதற்கான தொடர் முயற்சிகளுக்காக கப்பல் தலைமை இயக்குநரகத்தை மத்திய கப்பல் இணை அமைச்சர்  திரு. மன்சுக் மாண்டாவியா பாராட்டினார். மாலுமிகளின் வசதிக்காக திறன்வாய்ந்த குறை தீர்ப்புச் செயல்முறையை உருவாக்குமாறு கப்பல் தலைமை இயக்குநரகத்தை அமைச்சர் கேட்டுக்கொண்டார். இந்தக் கடினமான காலத்தில் கடலோடிகள் அமைச்சகத்தை எளிதில் அணுகுவதை உறுதி செய்யுமாறு வலியுறுத்திய அவர், எந்தவொரு மாலுமியும் திறனில்லாத குறை தீர்ப்பு செயல்முறையினால் பாதிக்கப்படக்கூடாது என்று தெரிவித்தார்.
நிதி அமைச்சகம்
24.01.2022 வரை அடல் ஓய்வூதிய திட்டத்தின் கீழ் 71 லட்சத்திற்கும் அதிகமானோர் பதிவு செய்யப்பட்டுள்ளனர்
ஓய்வூதிய நிதி ஒழுங்குமுறை மற்றும் மேம்பாட்டு ஆணையத்திலிருந்து பெறப்பட்ட தகவலின்படி, 2021-22 நிதியாண்டின் போது, 24.01.2022 வரை அடல் ஓய்வூதிய திட்டத்தின் கீழ் 71,06,743 சந்தாதாரர்கள் பதிவு செய்யப்பட்டுள்ளனர். மாநிலங்களவையில் மத்திய நிதித்துறை இணையமைச்சர் டாக்டர் பகவத் கிசன்ராவ் கரட் எழுத்துமூலம் அளித்த பதிலில் இதனை தெரிவித்துள்ளார்.
அனைத்து இந்தியர்களுக்கும் குறிப்பாக ஏழைகள், நலிந்த பிரிவினர், அமைப்பு சாரா துறையில் உள்ள தொழிலாளர்களுக்கு சமூகப் பாதுகாப்பை உருவாக்கும் நோக்கத்துடன் 2015- ஆம் ஆண்டு மே மாதம் 9-ந் தேதி அடல் ஓய்வூதிய திட்டத்தை மத்திய அரசு தொடங்கியதாக அமைச்சர் தெரிவித்தார். ஓய்வூதிய நிதி ஒழுங்குமுறை மற்றும் மேம்பாட்டு ஆணையத்தின் நிர்வாகத்தின் கீழ் 2015 ஜூன் 1 முதல் இத்திட்டம் செயல்படுத்தப்பட்டு வருகிறது. சேமிப்பு வங்கி கணக்கு அல்லது அஞ்சலக வங்கி கணக்கு உள்ள 18 வயது முதல் 40 வயதுக்கு உட்பட்ட அனைத்து குடிமக்களுக்கும் இத்திட்டம் பொருந்தும்.
ரூ.1000, ரூ.2000, ரூ.3000, ரூ.4000, ரூ.5000 என்ற 5 படிநிலைகளில் இந்த ஓய்வூதிய திட்டம் மத்திய அரசால் செயல்படுத்தப்படுகிறது. சந்தாதாரர் 60 ஆண்டுகளை எய்தியதும் ஓய்வூதியம் பெறுவது தொடங்கும். சந்தாதாரர் இறக்கும் பட்சத்தில் அவரது வாழ்க்கை துணைக்கு அதே அளவு ஓய்வூதிய உத்தரவாதத்தை அரசு வழங்கும் என்று அமைச்சர் கூறினார்.
நித்தி ஆயோக்
அதி நவீன சூரிய மின்சக்தி தகடுகள் உற்பத்தி குறித்து ‘இந்தியா பிவி எட்ஜ் 2020’ இணைய கருத்தரங்கில் முன்னனி கொள்கை வகுப்பாளர்கள் பேசவுள்ளனர்
இந்தியாவில் அதிநவீன சூரிய மின்சக்தி தகடுகள் உற்பத்தியை ஊக்குவிக்க, ‘இந்தியா பிவி எட்ஜ் 2020’ என்ற தலைப்பில் உலகளாவிய இணைய கருத்தரங்குக்கு நிதி ஆயோக், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் இன்வெஸ்ட் இந்தியா ஆகிய அமைப்புகள் வரும் 6ம் தேதி மாலை 5 மணி முதல் 8.30 மணி வரை ஏற்பாடு செய்துள்ளன.
‘வேஃபர்ஸ் மற்றும் செல்கள்’, ‘தொகுதிகள் மற்றும் உற்பத்தி உபகரணங்கள்’ மற்றும் ‘விநியோக சங்கிலி’ ஆகியவை பற்றிய முழுமையான அமர்வு மற்றும் அடுத்தடுத்த அமர்வுகள் இந்த கருத்தரங்கில் நடைபெறும். தமிழகம், மகாராஷ்டிரா மற்றும் ஆந்திரா ஆகிய மாநிலங்கள் இந்த மாநாட்டில் பங்கேற்கின்றன. அதன்பின் முதலீட்டாளர்களின் வட்ட மேஜை ஆலோசனை நடைபெறும். இதில் இந்தியாவில் அதிநவீன சூரிய மின்சக்தி தகடுகளை உற்பத்தி செய்வதற்கான சூழலை உருவாக்குதல், நிதியுதவி போன்ற விஷயங்கள் குறித்து விரிவாக விவாதிக்கப்படும்.
மத்திய மின்துறை மற்றும் புதிய மற்றம் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங், நிதி ஆயோக் துணைத் தலைவர் டாக்டர் ராஜீவ் குமார் உட்பட பலர் இதில் கலந்து கொள்வர். இந்தியாவின் பிரபல நிறுவனங்களின், 60 தலைமை நிர்வாக அதிகாரிகள், இந்த கருத்தரங்கில் காணொலி காட்சி மூலம் பங்கேற்கவுள்ளனர்.
சூரிய மின்சக்தி உற்பத்தியில், உலகின் 3வது பெரிய நாடாக இந்திய உருவாகியுள்ளது. 2030ம் ஆண்டுக்குள், 450 ஜிகா வாட் புதுப்பிக்கத்தக்க மின்சக்தி உற்பத்தி செய்ய இந்தியா இலக்கு நிர்ணயித்துள்ளது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661481
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 59.55 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 37,593 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1%. இது, கடந்த 2020, மார்ச் மாதத்திற்குப் பிறகு 0.99%; மிகக் குறைவு.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,22,327 ஆக உள்ளது.
குணமடைந்தவர்களின் விழுக்காடு 97.67% ஆக உயர்வு.
கடந்த 24 மணி நேரத்தில் 34,169 பேர் குணமடைந்துள்ளனர். இதுவரை மொத்தம் 3,17,54,281 பேர் குணமடைந்துள்ளனர்.
வாராந்திர தொற்று உறுதி விழுக்காடு  61 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  30 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 51.11 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1748506
(
தொழிலாளர் மற்றும் வேலைவாய்ப்பு அமைச்சகம்
தற்சார்பு இந்தியா வேலைவாய்ப்புத் திட்டத்தின் கீழ் பயனடைந்தோர் பட்டியலில் தமிழகத்திற்கு 2-வது இடம்
தற்சார்பு இந்தியா வேலைவாய்ப்புத் திட்டத்தின் கீழ் மகாராஷ்டிரா மாநிலத்திற்கு அடுத்தபடியாக தமிழகத்தில் அதிகம் பேர் பயனடைந்துள்ளதாக மத்திய தொழிலாளர் நலன் மற்றும் வேலைவாய்ப்புத்துறை இணையமைச்சர் திரு.ராமேஸ்வர் தெலி மக்களவையில் எழுத்து மூலம் அளித்த பதிலில் கூறியுள்ளார்.
மத்திய அரசின் இந்தப் பட்டியலின்படி டிசம்பர் 4-ந் தேதி வரை தமிழ்நாட்டில் 12,803 நிறுவனங்கள் மூலம் 5,35,615 பேர் பயனடைந்துள்ளனர். 300 கோடியே 46 லட்சத்து 76,607 ரூபாய் அவர்களுக்கு பயனாக கிடைத்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780939
கப்பல் போக்குவரத்து அமைச்சகம்
இந்தியா, வங்கதேசம் இடையே உள்நாட்டு நீர்வழிப் போக்குவரத்து மற்றும் வணிகத்துக்கான உடன்படிக்கையின் இரண்டாம் பிற்சேர்க்கை, 2020
வங்கதேச மக்கள் குடியரசுக்கும், இந்தியக் குடியரசுக்கும் இடையே இரு நாடுகளின் நீர்வழிகளின் மூலமாகப் பயணத்துக்கும், வணிகத்துக்கும் நீண்ட நெடிய உடன்படிக்கை இருக்கிறது. முதல் முறையாக 1972இல்  கையெழுத்திடப்பட்ட இந்த உடன்படிக்கை, இரு நாடுகளும் பகிர்ந்து கொள்ளும் வரலாறு மற்றும் தோழமையின் பிரதிபலிப்பு ஆகும். பல்வேறு பங்குதாரர்களுக்கு நீண்ட கால உத்தரவாதம் அளிக்கும் விதமாக, மேலும் ஐந்து ஆண்டுகளுக்குத் தானாக புதுப்பித்துக் கொள்ளும் வகையில் கடைசியாக 2015ஆம் ஆண்டு இந்த உடன்படிக்கை ஐந்து ஆண்டுகளுக்கு புதுப்பிக்கப்பட்டது.
ஆலோசனைகளின் மூலம் இந்த உடன்படிக்கையை இன்னும் செயல்திறன் மிக்கதாக ஆக்க, உடன்படிக்கை நிலைக்குழு மற்றும் கப்பல் துறை செயலாளர் அளவிலான பேச்சுவார்த்தைகளே இந்த இரு நட்பு நாடுகளுக்கிடையேயான நிறுவன ஏற்பாடுகளாகும். இந்தியாவுக்கும், வங்கதேசத்துக்கும் இடையே அக்டோபர், 2018இல் புது தில்லியிலும், டிசம்பர், 2019இல் டாக்காவிலும் இது தொடர்பாக நடைபெற்றக் கூட்டங்களில், உடன்படிக்கை வழிகள், புது வழிகளைச் சேர்த்தல் மற்றும் இரு நாடுகளுக்கிடையேயான வர்த்தக வசதிக்காக புதிய கப்பல் நிறுத்தங்களை அறிவித்தல் குறித்து முக்கிய முடிவுகள் எடுக்கப்பட்டன. உடன்படிக்கையின் இரண்டாம் பிற்சேர்க்கை இன்று கையெழுத்திடப்பட்டதன் மூலமாக இந்த முடிவுகளுக்குச் செயல்வடிவம் அளிக்கப்பட்டது.
இந்திய வங்கதேச உடன்படிக்கை வழிகள் எட்டிலிருந்து பத்தாக அதிகப்படுத்தப்படுவதோடு, ஏற்கனவே இருக்கும் வழிகளோடு புதிய வழிகளும் சேர்க்கப்படுகின்றன.
மேம்படுத்தப்பட்ட நம்பகத்தன்மையோடும், குறைந்த செலவிலும் இரு நாடுகளுக்கிடையேயான வணிகத்தை மேலும் சுலபமானதாக ஆக்குவதற்கு உடன்படிக்கையில் செய்யப்பட்ட இந்த மாற்றங்கள் வழி வகுக்கும் என்று எதிர்ப்பார்க்கப்படுகிறது.
இந்தியாவின் சார்பில் வங்கதேசத்துக்கான மேன்மைமிகு இந்தியத் தூதராலும், வங்கதேச மக்கள் குடியரசின் சார்பில் செயலாளராலும்  உள்நாட்டு நீர்வழிப் போக்குவரத்து மற்றும் வணிகத்துக்கான உடன்படிக்கையின் இரண்டாம் பிற்சேர்க்கை டாக்காவில் 20 மே, 2020 அன்று கையெழுத்திடப்பட்டது.